Diari Oficial de la Generalitat Valenciana


Sumari del DOGV 8713, del 09-01-2020 (2020/51)

ACORD de 27 de desembre de 2019, del Consell, de generació de crèdit dins del marc d'execució del Pla especial de suport a la inversió productiva en municipis de la Comunitat Valenciana.
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8713

Data del DOGV
:   09-01-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/51


Data del document
:   27-12-2019

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 27 de desembre de 2019, del Consell, de generació de crèdit dins del marc d'execució del Pla especial de suport a la inversió productiva en municipis de la Comunitat Valenciana. [2020/51]  
En el marc del Pla especial de suport a la inversió productiva en municipis de la Comunitat Valenciana, creat i dotat mitjançant el Decret llei 1/2009, de 20 de febrer, de Consell, i mitjançant la Resolució de 19 de maig de 2009, es va autoritzar el projecte corresponent al municipi d'Alberic denominat «Centre de joventut» amb un import finançable d'1.000.000 d'euros.  
El 3 de març de 2017 es remet, des de l'Institut Valencià de la Joventut, un escrit de l'Ajuntament d'Alberic en el qual sol·licita el canvi d'ús de l'edifici en construcció per dedicar-lo a centre de dia. L'Institut Valencià de la Joventut, en el mateix escrit de remissió, va informar favorablement sobre el canvi d'ús i va sol·licitar que fora transferida la gestió del projecte a l'administració competent per raó de la matèria.  
Mitjançant un escrit de la Sotssecretaria de la Conselleria d'Hisenda i Model Econòmic de 12 de maig de 2017, es va traslladar a la Sotssecretaria de la Vicepresidència i Conselleria d'Igualtat i Polítiques Inclusives la sol·licitud de canvi d'ús de l'Ajuntament d'Alberic, juntament amb l'informe favorable de l'Institut Valencià de la Joventut, per tal que emeteren un informe sobre el canvi d'ús sol·licitat, ja que el nou destí de la inversió forma part de les competències de l'esmentada conselleria. Així mateix, es requeria que se sol·licitara a l'IVAJ el reintegrament de l'import finançable pendent d'executar.  
L'11 de juny de 2018, la Vicepresidència i Conselleria d'Igualtat i Polítiques Inclusives va emetre un informe favorable al canvi d'ús sol·licitat.  
Recentment, s'ha rebut la documentació comptable acreditativa del reintegrament de l'import finançable pendent d'executar.  
Abans d'autoritzar el canvi d'ús de la inversió aprovada al municipi d'Alberic, a l'empara del que disposa l'article 31.5.b de la Llei 28/2003, de 17 de novembre, general de subvencions, cal fer els ajustos pressupostaris necessaris per a dotar pressupostàriament el projecte denominat «Centre de dia».  
Per tot això, a proposta del conseller d'Hisenda i Model Econòmic, el Consell, prèvia deliberació, en la reunió de 27 de desembre de 2019,  
  
  
  
ACORDA  
  
Primer  
La generació de crèdit en el pressupost d'ingressos de la Generalitat per un import de 430.689,77 ?, en l'aplicació pressupostària 32.94.93.3735.758.39.  
  
Segon  
La generació de crèdit en el pressupost de despeses de l'exercici corrent, en l'aplicació pressupostària 67.66.49.201.08.6, PM016 projecte denominat «Centre de dia», corresponent al municipi d'Alberic.  
  
  
València, 27 de desembre de 2019  
  
La consellera secretària,  
MÓNICA OLTRA JARQUE